Deadpool 3

Το Deadpool 3 είναι επερχόμενη αμερικανική υπερηρωική ταινία σε σκηνοθεσία του Σον Λέβι και σενάριο των Ρετ Ρις, Πολ Γουέρνικ, Ζεμπ Γουέλς, Ράιαν Ρέινολντς και Λέβι, βασισμένη στον χαρακτήρα των Marvel Comics Deadpool. Προορίζεται να είναι η 34η ταινία του Κινηματογραφικού Σύμπαντος της Marvel (MCU) και συνέχεια των Deadpool (2016) και Deadpool 2 (2018). Ο Ρέινολντς πρωταγωνιστεί ως Γουέιντ Γουίλσον / Deadpool μαζί με τους Χιου Τζάκμαν, Μορένα Μπακαρίν, και Μπριάνα Χίλντεμπραντ.

Η ανάπτυξη μιας τρίτης ταινίας Deadpool ξεκίνησε από την 20th Century Fox τον Νοέμβριο του 2016, αλλά σταμάτησε μετά την εξαγορά της εταιρείας από την Disney τον Μάρτιο του 2019. Ο έλεγχος του χαρακτήρα δόθηκε στην Marvel Studios, που ξεκίνησαν την ανάπτυξη της ταινίας με τον Ρέινολντς να επιστρέφει ως ο χαρακτήρας. Η ταινία ενσωματώνει τον Deadpool στο MCU, κρατώντας όμως την βαθμολογία R από τις προηγούμενες ταινίες. Οι Ουέντι Μόλινιου και Λίζι Μόλινιου-Λόγκελιν προσλήφθηκαν τον Νοέμβριο του 2020 για να γράψουν το σενάριο. Οι Ρις και Γουέρνικ προσλήφθηκαν για να επιστρέψουν από τις δύο πρώτες ταινίας για να ξαναγράψουν το σενάριο τον Μάρτιο του 2022, μαζί με τον Λέβι ως σκηνοθέτη. Οι ηθοποιοί επιλέχθηκαν στις αρχές του 2023 όταν οι υπόλοιποι σεναριογράφοι αποκαλύφθηκαν. Τα γυρίσματα ξεκίνησαν τον Μάιο του 2023 στο Λονδίνο και στα Pinewood Studios στο Μπάκιγχαμσιρ και θα πραγματοποιηθεί και στο Βανκούβερ.

Το Deadpool 3 είναι προγραμματισμένο να κυκλοφορήσει στις Ηνωμένες Πολιτείες Αμερικής στις 3 Μαΐου του 2024, ως μέρος της Φάσης Πέντε του MCU.

Παραπομπές

Εξωτερικοί σύνδεσμοι 
  στο Marvel.com
 

Επερχόμενες ταινίες
Ταινίες του 2024
Αμερικανικές κωμικές ταινίες δράσης
Αμερικανικές ταινίες μαύρης κωμωδίας
Αμερικανικές ταινίες δράσης - επιστημονικής φαντασίας
Ταινίες σίκουελ
Αμερικανικές ταινίες με υπερήρωες
X-Men (σειρά ταινιών)
Ταινίες με ταξίδι στον χρόνο
Ταινίες σε παραγωγή Ράιαν Ρέινολντς
Ταινίες γυρισμένες στα Pinewood Studios
Ταινίες γυρισμένες στο Λονδίνο
Ταινίες σε σενάριο Πολ Γουέρνικ
Ταινίες σε σενάριο Ρετ Ρις
Ταινίες της Πέμπτης Φάσης του Κινηματογραφικού Σύμπαντος της Marvel
Ταινίες που επηρεάστηκαν από την απεργία SAG-AFTRA του 2023
Επερχόμενες ταινίες σίκουελ